*Za ostale upotrebe, v. Горња Топоница (razvrstavanje).*

  
Координате: 43° 24′ 05" СГШ, 21° 48′ 17" ИГД

**Горња Топоница** је насељено место у градској општини Црвени Крст на подручју града Ниша у Нишавском округу. Смештена је у долини Топоничке реке, у граничном простору Нишке и Алексиначке котлине, на око 11 км северозападно од центра Ниша. Према попису из 2002. било је 1550 становника (према попису из 1991. било је 1311 становника).

Историја
--------

Преисторијски налази указују на давну насељеност сеоског простора Горње Топонице. На рту кога чини стара обала с левом обалом Топоничке реке, у локалитету званом Шанац, запажени су преисторијски налази. Налазиште се простире на површини од 1 ha и уздигнуто је преко осталог терена. Преко овог села пролазио је римски Војнички пут (Виа милитарис), као и каснији средњовековни турски Цариградски друм. На темељу ове прастаре засељености населила се касније словенска Тополница, вероватно најпре као јединствено, а касније као подељено село.

Први турски попис средином 15. века говори само о једној Топоници (Тополници), која има 96 домова, 38 неожењених, 9 удовичких домаћинстава, 8 рајинских воденица и 8 ваљавица, са дажбинама у износу 15.163 акче. Према турском попису нахије Ниш из 1516. године, место је било једно од 111 села нахије и носило је назив *Горња Тополница*,. Међутим, у том попису уписане су обе Топонице, Горња и Доња. Горња Топоница је имала 48 хришћанских и 7 муслиманских кућа, 7 нежењених и 8 удовичких домаћинстава, с давањима у износу 6849 акчи. Вероватно због близине Царског пута и опасности на њему, као и због склањања и одсељавања становништва у вези с тим, следећи пописи показују опадање становништва у оба села, нарочио у Горњој Топоници. У време владавине Мурата III, пред крај 16. века, село је поред 17 хришћанских имало и три муслиманске куће и 7 чифлика с дажбинама у износу 5000 акчи. У једном од два наведена села налазио се леп караван-сарај, у коме је 1571. године преноћио К. Рим на путу за Цариград. Према његовој забелешци путовало се лепом и питомом равницом у којој се становништво претежно бавило гајењем житарица и виноградарством.

После тешких година из периода аустријско-турских ратова крајем 17. и у првој половини 18. века, куге у првој и чифлучења села у другој половини 19. века, када је долазило до већих страдања, напуштања и гашења села, Горња Топоница је ушла у састав Србије као мало село са двадесетак домаћинстава. После откупа спахијске земље, у чему су, поред мештана, учествовала и имућнија домаћинства из Горњег Матејевца, Каменице и Ниша (Јован Ђулизибарић - 80 ха), село је почело да се обнавља и лагано развија прелазећи постепено с натуралне на тржишну привреду. Године 1895. Горња Топоница има 27 домаћинстава и 186 становника, а 1930. године у њој је живело 40 домаћинстава и 262 становника. Године 1927. (1. маја) у Горњој Топоници је, на левој обали Топоничке реке, у некадашњем ловишту краља Милана, почела с радом новоизграђена „Душевна болница", у којој је први корисник био Ђорђе Карађорђевић. Она је - као специјалистичка психијатријска болница - после Другог светског рата реконструисана и дограђена у нов и развијен здравствени центар.

После Другог светског рата, Горња Топоница је, осим исељавања једног броја становника с радничким занимањима (углавном у Ниш), постала привлачна за радничка и мешовита домаћинства из удаљенијих крајева, као и за поједине службенике који раде у психијатријској болници, тако да је укупан број становника испољио тенденцију лаганог раста. Осим тога, развијена је и прилична дневна миграција медицинског особља из Ниша. Од 1972/75. године почела је у атару села изградња пољских кућа (викендица) Нишлија, а 1982. године почео је на ауто-путу с радом импозантни мотелско-хотелски комплекс „Наис".

Демографија
-----------

У насељу Горња Топоница живи 1423 пунолетна становника, а просечна старост становништва износи 46,0 година (45,1 код мушкараца и 47,3 код жена). У насељу има 235 домаћинстава, а просечан број чланова по домаћинству је 3,06.

Ово насеље је великим делом насељено Србима (према попису из 2002. године).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

*График промене броја становника током 20. века*

|  |
| --- |
|  |

 | 

| Демографија |
| --- |
| Година | Становника |
|  |  |  |
|  |  |  |
|  |  |  |
|  |  |  |
| **1948.** | 484 |  |
| **1953.** | 1397 |  |
| **1961.** | 742 |  |
| **1971.** | 2081 |  |
| **1981.** | 1534 |  |
| **1991.** | 1311 | 1298 |
| **2002.** | 1565 | 1550 |
|  |  |  |

 |

| Етнички састав према попису из 2002. |
| --- |
|
| Срби |    | 1.431 | 92,32% |
| Албанци |    | 52 | 3,35% |
| Роми |    | 20 | 1,29% |
| Бугари |    | 11 | 0,70% |
| Муслимани |    | 10 | 0,64% |
| Црногорци |    | 9 | 0,58% |
| Македонци |    | 7 | 0,45% |
| Хрвати |    | 1 | 0,06% |
| Словенци |    | 1 | 0,06% |
| непознато |    | 3 | 0,19% |

**Становништво према полу и старости** 

|  |
| --- |
|  | м |  |  | ж |
| ? | 1 |    |    | 6 |
| 80+ | 7 |    |    | 12 |
| 75-79 | 15 |    |    | 18 |
| 70-74 | 36 |    |    | 43 |
| 65-69 | 46 |    |    | 62 |
| 60-64 | 62 |    |    | 53 |
| 55-59 | 65 |    |    | 45 |
| 50-54 | 127 |    |    | 77 |
| 45-49 | 140 |    |    | 71 |
| 40-44 | 100 |    |    | 63 |
| 35-39 | 79 |    |    | 43 |
| 30-34 | 65 |    |    | 37 |
| 25-29 | 47 |    |    | 29 |
| 20-24 | 33 |    |    | 21 |
| 15-19 | 30 |    |    | 18 |
| 10-14 | 10 |    |    | 14 |
| 5-9 | 23 |    |    | 22 |
| 0-4 | 15 |    |    | 15 |
| просек | 45.1 |  |  | 47.3 |

**Домаћинства**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

**Број домаћинстава по пописима од 1948-2002.**| **Година пописа** | 1948. | 1953. | 1961. | 1971. | 1981. | 1991. | 2002. |
| **Број домаћинстава** | 142 | 163 | 190 | 245 | 221 | 216 | 235 |

 | 

**Домаћинства по броју чланова по попису од 2002.**| **Број чланова** | 1 | 2 | 3 | 4 | 5 | 6 | 7 | 8 | 9 | 10 и више | Просечан број чланова |
| **Број домаћинстава** | 49 | 63 | 34 | 46 | 17 | 19 | 2 | 1 | 4 | - | 3.06 |

 |

**Становништво старо 15 и више година према брачном стању и полу**

| **Пол** | **Укупно** | Неожењен/Неудата | Ожењен/Удата | Удовац/Удовица | Разведен/Разведена | Непознато |
| --- | --- | --- | --- | --- | --- | --- |
| Мушки | 853 | 430 | 312 | 28 | 83 | - |
| Женски | 598 | 197 | 252 | 63 | 86 | - |

**Становништво према делатности коју обавља**

| Пол | Укупно | Пољопривреда, лов и шумарство | Рибарство | Вађење руде и камена | Прерађивачка индустрија | Производња и снабдевање... | Грађевинарство | Трговина | Хотели и ресторани | Саобраћај, складиштење и везе |
| --- | --- | --- | --- | --- | --- | --- | --- | --- | --- | --- |
| Мушки | 151 | 6 | - | 1 | 18 | 3 | 8 | 5 | 3 | 11 |
| Женски | 124 | 2 | - | 1 | 16 | - | - | 11 | 3 | 2 |
| Оба | 275 | 8 | - | 2 | 34 | 3 | 8 | 16 | 6 | 13 |
| Пол | Финансијско посредовање | Некретнине | Државна управа и одбрана | Образовање | Здравствени и социјални рад | Остале услужне активности | Приватна домаћинства | Екстериторијалне организације и тела | Непознато |
| Мушки | 1 | 3 | 11 | 4 | 71 | 3 | - | - | 3 |
| Женски | 3 | - | 4 | 2 | 76 | 2 | - | - | 2 |
| Оба | 4 | 3 | 15 | 6 | 147 | 5 | - | - | 5 |

Референце
---------

1. ↑  „Историјски архив Ниш: „ДЕТАЉНИ ПОПИС НАХИЈЕ НИШ ИЗ 1516. ГОДИНЕ"". Arhivirano iz originala na datum 2012-03-15. Pristupljeno 2014-08-24.
2. ↑  Књига 2, *Становништво, пол и старост, подаци по насељима*, Републички завод за статистику, Београд, фебруар 2003, ISBN 86-84433-01-7
3. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, фебруар 2003, ISBN 86-84433-00-9
4. ↑  Књига 9, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељима*, Републички завод за статистику, Београд, мај 2004, ISBN 86-84433-14-9

Спољашње везе
-------------


|  |  |
| --- | --- |
|  | ***Портал Србија***  |

* Мапе, аеродроми и временска ситуација локација (Fallingrain)
* Сателитска мапа (Wikimapia)
* Гугл сателитска мапа (Maplandia)
* План насеља на мапи (Mapquest)

| * p
* r
* u
Насељена места Града Ниша |
| --- |
| Градска општина Медијана | 

|  |
| --- |
| 
 Брзи Брод  **•**  **Ниш** - део  |

 | Град Ниш |
| Градска општина Палилула | 

|  |
| --- |
| 
 Бербатово  **•**  Бубањ  **•**  Вукманово  **•**  Габровац  **•**  Горње Међурово  **•**  Девети мај  **•**  Доње Власе  **•**  Доње Међурово  **•**  Крушце  **•**  Лалинац  **•**  Мрамор  **•**  Мраморски Поток  **•**  **Ниш** - део  **•**  Паси Пољана  **•**  Суви До  **•**  Чокот  |

 |
| Градска општина Пантелеј | 

|  |
| --- |
| 
 Бреница  **•**  Врело  **•**  Горња Врежина  **•**  Горњи Матејевац  **•**  Доња Врежина  **•**  Доњи Матејевац  **•**  Јасеновик  **•**  Каменица  **•**  Кнез Село  **•**  Малча  **•**  **Ниш** - део  **•**  Ореовац  **•**  Пасјача  **•**  Церје  |

 |
| Градска општина Црвени Крст | 

|  |
| --- |
| 
 Берчинац  **•**  Веле Поље  **•**  Вртиште  **•**  Горња Топоница  **•**  Горња Трнава  **•**  Горњи Комрен  **•**  Доња Топоница  **•**  Доња Трнава  **•**  Доњи Комрен  **•**  Кравље  **•**  Лесковик  **•**  Медошевац  **•**  Мезграја  **•**  Миљковац  **•**  **Ниш** - део  **•**  Палиграце  **•**  Паљина  **•**  Поповац  **•**  Рујник  **•**  Сечаница  **•**  Суповац  **•**  Трупале  **•**  Хум  **•**  Чамурлија  |

 |
| Градска општина Нишка Бања | 

|  |
| --- |
| 
 Банцарево  **•**  Горња Студена  **•**  Доња Студена  **•**  Јелашница  **•**  Коритњак  **•**  Куновица  **•**  Лазарево Село  **•**  Манастир  **•**  Никола Тесла  **•**  *Нишка Бања*  **•**  Островица  **•**  Прва Кутина  **•**  Просек  **•**  Равни До  **•**  Радикина Бара  **•**  Раутово  **•**  Сићево  **•**  Чукљеник  |

 |
| Град Ниш  • Грб Ниша  • Град Ниш |